CPALL แรงขายทำไร-Fund flow ไหลออก ฉุดราคาหุ้น 1 เดือนรูดหนัก 14%
CPALL แรงขายทำไร- Fund flow ไหลออก ฉุดราคาหุ้น 1 เดือนรูดหนัก 14% โดย ณ เวลา 11.50 น. อยู่ที่ระดับ 77.75 บาท ลบ 2.25 บาท หรือ 2.81% ด้วยมูลค่าซื้อขาย 1.63 พันลบ. 
4 มิ.ย. 2561

ผู้สื่อข่าวรายงานว่า บริษัท ซีพี ออลล์ จำกัด (มหาชน) หรือ CPALL ณ เวลา 11.50 น. อยู่ที่ระดับ 77.75 บาท ลบ 2.25 บาท หรือ 2.81% ด้วยมูลค่าซื้อขาย 1.63 พันลบ. โดยนักลงทุนเทขายหุ้นต่อเนื่องในช่วง 1 เดือนที่ผ่าน โดยนับตั้งหุ้นยืนที่ระดับ 88.25 บาท เมื่อวันที่ 7 พ.ค.61 จนถึงล่าสุดหุ้นปรับตัวแรง 14.16%

บล.เคจีไอ ระบุในบทวิเคราะห์ว่า CPALL* (เป้าพื้นฐาน 92 บาท) 1) ประเมินราคาหุ้นปรับลงจาก i) แรงขายทำกำไร และ ii) เม็ดเงิน Fund flow ไหลออก ขณะที่ปัจจัยพื้นฐานไม่เปลี่ยน เป็นโอกาสในการทยอยสะสมเมื่อราคาอ่อนตัวลง โดยประเมินแนวรับ 80 บาท และถัดไปที่ 78.5 บาท / แนวต้าน 82 บาท 2) ฝ่ายวิจัยฯยังคงประเมิน แนวโน้มการบริโภคในประเทศจะฟื้นตัวดีต่อเนื่องตามภาวะเศรษฐกิจ และการเลือกตั้งต้นปีหน้า